***USMERNENIE K ZÁPISU******na školský rok 2023/2024***

**Základné informácie:**

* Zákonní zástupcovia detí, ktoré do 31. augusta 2023 dovŕšia 6. rok a dosiahnu školskú zrelosť, ako aj deti, ktorým už bol začiatok školskej dochádzky odložený v predchádzajúcom roku, **sú povinní svoje deti prihlásiť na zápis do 1. ročníka základnej školy.**
* Na plnenie povinnej školskej dochádzky je povinný rodič prihlásiť aj dieťa, ktoré v  nasledujúcom školskom roku 2023/2024 bude **pokračovať v plnení povinného  predprimárneho vzdelávania** v materskej škole (tzv. odklad**)**, pretože takéto dieťa dosiahne šesť rokov veku do 31. 08. 2023.
* Od 1.1.2021 nastala zmena v postupe pri **odklade povinnej školskej dochádzky**:
* Zákonný zástupca dieťaťa, ktoré dosiahne do 31.8.2023 vek šiestich rokov, ale nedosiahne školskú zrelosť, musí požiadať riaditeľa školy o **prijatie dieťaťa do materskej školy** (ak predtým nenavštevovalo materskú školu), alebo o **pokračovanie vzdelávania v materskej škole.**
* **Kedy  možno prijať aj dieťa, ktoré nedovŕši šiesty rok veku:**
* musí mať absolvované predprimárne vzdelávanie; zákonný zástupca predloží potvrdenie príslušnej materskej školy
* musí byť súhlasné vyjadrenie CPPPaP,
* musí byť súhlasné vyjadrenie detského pediatra.

**Postup pri zápise dieťaťa:**

* Zákonní zástupcovia vyplnia na stránke školy v termíne *do 31.03.2023*  **prihlášku elektronickou formou** . Prosíme rodičov, aby pred odoslaním dôkladne skontrolovali údaje (rodné číslo, bydlisko a kontaktné údaje) a pri písaní používali diakritiku.
* Zákonný zástupca vyberie a zapíše vyhovujúci termín a čas zápisu na tlačive TERMÍNOVNÍK ZÁPISU zverejnený na nástenke v MŠ.
* Pri zápise, ktorý prebehne **04. apríla a 05. apríla 2023,**zákonný zástupca dieťaťa predloží:
* **rodný list dieťaťa**(ak je v rodnom liste uvedený len jeden rodič, všetky dokumenty podpisuje práve tento rodič, ak sú v rodnom liste uvedení obidvaja rodičia, všetky dokumenty podpisujú obaja rodičia, ak súd neurčil inak),
* **občiansky preukaz zákonných zástupcov**
* **vytlačenú a podpísanú elektronickú prihlášku** oboma zákonnými zástupcami a v prípade potreby i Prílohu č.2, Prílohu č. 3
* **čiastku 6 € na predtlačové zošity**
* preukázateľný **doklad o zdravotnom postihnutí dieťaťa** alebo **o špeciálnych výchovno-vzdelávacích potrebách**dieťaťa (doložiť najneskôr do 15. júna 2023)
* **potvrdenie,** ak máte prechodný pobyt

**Podpisy zákonných zástupcov na prihláške:**

* sa vyžaduje od**oboch zákonných zástupcov dieťaťa.**

**Výnimky:**

* jednému rodičovi bol obmedzený alebo pozastavený výkon rodičovských práv a povinností  ( je možné preukázať neoverenú kópiu rozhodnutia súdu ),
* jeden z rodičov nie je schopný zo zdravotných dôvodov podpísať sa (je možné preukázať potvrdením od všeobecného lekára zákonného zástupcu ),
* zadováženie súhlasu druhého rodiča je spojené s **ťažko prekonateľnou prekážkou**  a vec neznesie odklad, rodič predloží **písomné vyhlásenie (**[**Príloha č.2**](https://cloud-7.edupage.org/cloud?z%3ApyOpyRzGoeLvNqJbIXhn5wkMMxsb%2B%2BVRwle1ICPGsMkkPpa0OYl3Dmv2H5KRyEZX)**),**
* ak sa zákonní zástupcovia dohodnú, že prihlášku podpisuje iba jeden zákonný zástupca, musia riaditeľovi školy doručiť  **písomné vyhlásenie (**[**Príloha č.3**](https://cloud-b.edupage.org/cloud?z%3APJicWrEYk1FdDu0jL0cEgQLUpLbOkzxklxlBF65B13YumlrAUKCsEN7TpsQwImge)**).**

**Rozhodnutie o prijatí / neprijatí a doručenie rozhodnutia:**

* sa **doručí obom zákonným zástupcom** dieťaťa,
* sa **doručí len jednému zákonnému zástupcovi**, ak sa zákonní zástupcovia dohodli a spolu s podanou prihláškou **doručili riaditeľovi školy písomné vyhlásenie (**[**Príloha č.3**](https://cloud-b.edupage.org/cloud?z%3APJicWrEYk1FdDu0jL0cEgQLUpLbOkzxklxlBF65B13YumlrAUKCsEN7TpsQwImge)**),**
* v prihláške je uvedená **doručovacia adresa len jedného zákonného zástupcu**, doručí sa rozhodnutie **len na uvedenú adresu**,
* ak zákonní zástupcovia majú v prihláške **rôznu doručovaciu adresu**, rozhodnutie sa doručuje **každému zákonnému zástupcovi osobitne.**

**O prijatí / neprijatí dieťaťa do 1. ročníka základnej školy rozhodne riaditeľ školy**

**do 15. júna 2023.**

**Zápis prebehne prezenčne za účasti dieťaťa a zákonných zástupcov**

 **04. apríla a 05. apríla 2023.**

DOBRE VEDIEŤ o škole:

* + škola má zmodernizované priestory
	+ oddychové zóny, hracie pulty na chodbách školy
	+ super vybavené školské dielne, nová kuchynka pre vyučovanie techniky, knižnica s množstvom zaujímavých kníh, novovybudovaný čitateľský kútik, jazykové laboratórium na vyučovanie cudzích jazykov, odborná učebňa chémie a fyziky, počítačová učebňa
	+ NOVÁ TELOCVIČŇA, vybudované školské ihriská
	+ široká ponuka záujmových útvarov
	+ zapájanie sa do súťaží, predmetových olympiád
	+ organizovanie plaveckého výcviku, lyžiarskeho výcviku
	+ na škole pracuje školský podporný tím – školský špeciálny pedagóg, asistenti učiteľa
	+ školský klub detí s množstvom zaujímavých aktivít
	+ stravovanie v školskej jedálni
	+ ovocný a mliečny program